กฎกระทรวงกฎกระทรวงให้ใช้บังคับผังเมืองรวมชุมชนเกาะสมุยจังหวัดสุราษฎร์ธานี (ฉบับที่ ๒)พ.ศ.๒๕๕๒[๑] อาศัยอำนาจตามความในมาตรา ๕แห่งพระราชบัญญัติการผังเมือง พ.ศ. ๒๕๑๘ และมาตรา ๒๖ วรรคหนึ่งและวรรคสามแห่งพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๓) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกความใน (๓) และ (๔) ของวรรคสี่ของข้อ ๑๔แห่งกฎกระทรวงให้ใช้บังคับผังเมืองรวมชุมชนเกาะสมุย จังหวัดสุราษฎร์ธานี พ.ศ. ๒๕๔๙และให้ใช้ความต่อไปนี้แทน(๓) บริเวณหมายเลข ๗.๓ หมายเลข ๗.๔ หมายเลข ๗.๕และหมายเลข ๗.๖ให้ใช้ประโยชน์ที่ดินเพื่อเป็นแหล่งพักผ่อนหย่อนใจและสำรองเป็นแหล่งน้ำดิบสำหรับที่ดินบริเวณหมายเลข ๗.๓ ภายในแนวเขตดังต่อไปนี้ให้ใช้ประโยชน์ที่ดินเพื่อสถาบันราชการได้ด้วยด้านเหนือ จดเส้นตรงที่ลากจากหลักหมุดที่ ๑(หมายเลขหมุดที่ดิน ฉ ๑ ๐๖๑๔) ไปทางทิศตะวันออกเฉียงใต้ เป็นระยะ ๗.๗๘๙ เมตรจนบรรจบกับหลักหมุดที่ ๒ (หมายเลขหมุดที่ดิน ๓ ญ ๘๕๕๙)ด้านตะวันออก จดเส้นตรงที่ลากจากหลักหมุดที่ ๒(หมายเลขหมุดที่ดิน ๓ ญ ๘๕๕๙) ไปทางทิศใต้ เป็นระยะ ๑๘๑.๔๐๙ เมตรจนบรรจบกับหลักหมุดที่ ๓ (หมายเลขหมุดที่ดิน ๒ ญ ๔๗๘๔)ด้านใต้ จดเส้นตรงที่ลากจากหลักหมุดที่ ๓(หมายเลขหมุดที่ดิน ๒ ญ ๔๗๘๔) ไปทางทิศตะวันตกเฉียงเหนือ เป็นระยะ ๓๒.๕๕๖ เมตรจนบรรจบกับหลักหมุดที่ ๔ (หมายเลขหมุดที่ดิน ๒ ญ ๓๒๘๕)ด้านตะวันตก จดเส้นตรงที่ลากจากหลักหมุดที่ ๔(หมายเลขหมุดที่ดิน ๒ ญ ๓๒๘๕) ไปทางทิศตะวันออกเฉียงเหนือ เป็นระยะ ๓๖.๐๐๖ เมตรบรรจบกับหลักหมุดที่ ๕ (หมายเลขหมุดที่ดิน ฉ ๑ ๕๗๙๒) ไปทางทิศตะวันออกเฉียงเหนือเป็นระยะ ๗๑.๙๖๗ เมตร บรรจบกับหลักหมุดที่ ๖ (หมายเลขหมุดที่ดิน ฉ ๑ ๘๖๖๓)ไปทางทิศตะวันออกเฉียงเหนือ เป็นระยะ ๗๓.๗๗๕ เมตร จนบรรจบกับหลักหมุดที่ ๑(หมายเลขหมุดที่ดิน ฉ ๑ ๐๖๑๔)(๔) บริเวณหมายเลข ๗.๗ให้ใช้ประโยชน์ที่ดินเพื่อเป็นแหล่งพักผ่อนหย่อนใจ สนามกีฬาและแหล่งน้ำดิบเท่านั้นและห้ามใช้ประโยชน์ที่ดินเพื่อก่อสร้างอาคาร การสาธารณูปโภคและสาธารณูปการสำหรับที่ดินภายในแนวเขตดังต่อไปนี้ ให้ใช้ประโยชน์ที่ดินเพื่อสถาบันราชการได้ด้วยด้านเหนือ จดเส้นตรงที่ลากจากหลักหมุดที่ ๔(หมายเลขหมุดที่ดิน ๓ ญ ๗๐๘๖) ไปทางทิศตะวันออกเฉียงเหนือ เป็นระยะ ๖๕.๖๘๘ เมตรบรรจบกับหลักหมุดที่ ๕ (หมายเลขหมุดที่ดิน ๔ ฎ ๖๓๐๗) ไปทางทิศตะวันออกเฉียงเหนือเป็นระยะ ๒๔.๑๒๘ เมตร บรรจบกับหลักหมุดที่ ๖ (หมายเลขหมุดที่ดิน ๒ ญ ๖๖๙๐)ไปทางทิศตะวันออกเฉียงเหนือ เป็นระยะ ๖๑.๘๗๓ เมตร จนบรรจบกับหลักหมุดที่ ๑(หมายเลขหมุดที่ดิน ๓ ญ ๖๖๓๔)ด้านตะวันออก จดเส้นตรงที่ลากจากหลักหมุดที่ ๑(หมายเลขหมุดที่ดิน ๓ ญ ๖๖๓๔) ไปทางทิศใต้ เป็นระยะ ๗๐.๖๑๑ เมตรจนบรรจบกับหลักหมุดที่ ๒ (หมายเลขหมุดที่ดิน ๓ ญ ๐๔๔๐)ด้านใต้ จดเส้นตรงที่ลากจากหลักหมุดที่ ๒(หมายเลขหมุดที่ดิน ๓ ญ ๐๔๔๐) ไปทางทิศตะวันตก เป็นระยะ ๑๔๓.๐๐๙ เมตรจนบรรจบกับหลักหมุดที่ ๓ (หมายเลขหมุดที่ดิน ๓ ญ ๐๕๘๑)ด้านตะวันตก จดเส้นตรงที่ลากจากหลักหมุดที่ ๓(หมายเลขหมุดที่ดิน ๓ ญ ๐๕๘๑) ไปทางทิศเหนือ เป็นระยะ ๓๒.๙๕๕ เมตรจนบรรจบกับหลักหมุดที่ ๔ (หมายเลขหมุดที่ดิน ๓ ญ ๗๐๘๖)ให้ไว้ณ วันที่ ๑๑ กันยายน พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดเกี่ยวกับการใช้ประโยชน์ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมในเขตผังเมืองรวมชุมชนเกาะสมุยจังหวัดสุราษฎร์ธานี ตามกฎกระทรวงให้ใช้บังคับผังเมืองรวมชุมชนเกาะสมุย จังหวัดสุราษฎร์ธานีพ.ศ. ๒๕๔๙ ในที่ดินบริเวณหมายเลข ๗.๓ ที่ดินสาธารณประโยชน์พรุเฉวงบางส่วนและหมายเลข ๗.๗ ที่ดินสาธารณประโยชน์พรุเขาเล่ (พรุหน้าเหมือง) บางส่วนเพื่อให้ใช้ประโยชน์ที่ดินเพื่อสถาบันราชการได้ด้วย จึงจำเป็นต้องออกกฎกระทรวงนี้ปริยานุช/ผู้จัดทำ๕ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๗๒ ก/หน้า ๔/๒๙ กันยายน ๒๕๕๒